ोखे त दूध-के दूध पानी-के-पानी करीं... !
नानी के बयान ने केस को नया मोड़ दे दिया गया - जेलखाने में सजा की मियाद भुगत रहे कालीचरण को पुलिस के कड़े पहरे में इजलास लाया गया था। रामकृपाल महाराज, करमू बनिहार, सोनवासी आजी और गाँव के दूसरे लोगों की गवाह हुई थी। दो महीने बाद फैसला सुनाया गया था - रामबिलास शातिर अपराधी है। उसकी हर गतिविधी से षड्यंत्र की गंध मिलती है ओर यदि उसे छोड़ दिया गया तो वह आगे मुसमात कमला देवी के लिए नई विपद खड़ी कर सकता है। सभी गवाहों को गौर से देखने के बाद नानी के जेठ को पाँच वर्षों की बामशक्कत कैद की सजा सुनाई गई थी।
उस दिन नानी की आत्मा को पहली बार गहरे तनाव से मुक्ति मिली थी - ठाकुरबाड़ी में गइलोत तहार नाना के बोली कान में गूँजे दुलहिन... नाना की आत्मा परिशांत थी - तुमने बहुत बड़ा काम किया है मलकिनी ! हमें अन्याय से परास्त किया गया था। कालीचरण ने मौका देखकर मेरी अंतड़ियों में कोहनी की चोट दी थी - लेकिन हम आश्वस्त है - अखिलेश बबुआ तुम्हारी देख-रेख में खूब हिम्मती बनेंगे, हमें भरोसा है।
बेटी का कन्यादान करके नानी ने एक बोझ से मुक्ति पाई थी - उन्हीं दिनों अखिलेश मामा को आरा के सरकारी स्कूल में मास्टरी मिल गई थी लेकिन उन्होंने अपनी दिनचर्या भी सोच ली थी - सुबह जाएँगे और रात के पहले गाँव लौट आएँगे। नानी को यह प्रस्ताव मंजूर नहीं था - रात-बिरात गाँव के सुनसान पड़े रास्ते पर अकेले घर लौटना... नानी ने तय किया था, वे बेटे के साथ आरा में ही मकान लेकर रहेंगी। गाँववालों घर की आधी कोठरियों में ताला बंद रहेगा। करमू और उसके बाल-बच्चे खेत-बघार और घर की अगोरिया करते रहेंगे।
दूसरी सुबह जंगल की शक्ल ले चुके आँगन की पोर-पोर सफाई करवाती हुई नानी तनिक उत्कंठित थीं - पहली बार गाँ